
VIR  CLARISSIME  ATQVE  DOCTISSIME 
FAVTOR  ET  AMICE  NVNQVAM  NON 

DILECTISSIME 


mjfET  obferuantia  ,  qua  illvstrem  parentem 

B  fh  TVVM  GENTEMQVE  PANZERIANAM  femper  de- 

JP  uenerabor  ,  et  amicitiae  noftrae  uinculum , 

KfllaSn  Su°d  fan&um  femper  mihi  erit ,  amepoftu- 
Wg»— J  iant }  oblatum  hodie  tibi  ,  vir  clarissime  , 
honorem  ex  animo  gratulari:  Verae  enim  amicitiae 
fignum  femper  haberi  confueuit ,  11  ex  fecundis ,  quae 
amicis  noftris  obueniunt ,  rebus  ,  fi  non  maiorem  , 
eandem  tamen  uoluptatem  percipiamus ,  quam  ex  eis , 
quae  ad  nos  noftrumque  ftatum  magis  perficiendum 
pertinent.  -  ■' 

Qua  autem  de  re  uerba  ad  te  infimul  faciam  ,  ea 
de  caufa  dubius  haereo  ,  quia ,  quod  ipfimet  tibi  no¬ 
tum  eft ,  tam  multis  tamque  uariis  ,  per  aliquod  tem¬ 
poris  fpatium  ,  laboribus  obrutus  fui ,  et  adhuc  fum , 
ut  otium,  exarandae  differtationi  epiftolicae  aptum, 
quaerere  haud  potuerim.  Conftitui  igitur  tibi  hac 
occafione  eum  exhibere ,  quem  iam  ante  menfes  quos¬ 
dam  exaraui ,  Prodromum  Bibliothecae  phyjiologicae ,  et  in- 
ftituti  mei  huiusmodi  bibliothecae  edendae  rationes 
breuiter  exponere. 

Fateor ,  me  non  parum  hiftoriae  litterariae 
ftudio  deleftari  quod  etiam  ante  hos  duos  annos 
iam  prodidi  ,  cum  hift  oriam  motus  periodici  fangui- 
nis ,  in  forma  epiftolicae  diflertationis  ad  Celeb.  Dnum 
m.  frommannvm  noftrum ,  confcripfi.  Sed  non  uitu- 
perandum  hoc  uoluptatis  genus  efie  confido  ,  cum 
non  ob  jucunditatem  tantum  ,  fed  et  ob  utilitatem  in 
omnibus  difciplinarum  generibus  ,  infigniter  fe  haec 

fcientia  commendet.  Quomodo  enim  quis  fibi  ad- 
curatam  cognitionem  huius  uel  illius  rei  commode 
acquirere  poterit ,  nifi  cognitio  praecefierit  huius  fci- 
entiae  hiftorica.  Mittam  iam  alias  ,  et  tantum  de 
medica  fcientia  loquar  ,  quae  inftar  omnium  exem¬ 
plorum  elTe  poterit :  eo  magis  enim  necefiltatem  fu- 
am  exerit  hiftoria  litteraria  ,  quo  ampliores  fcientiae 
cuiusdam  limites  funt.  Quoties ,  quaefo ,  hic  accidit , 
ut  de  medicamenti  cuiusdam  uiribus ,  aut  de  morbi 
alicuius  natura  adcuratius  inueftiganda  folliciti  lint 
harum  rerum  ftudiofi  ,  et  poftquam  et  tempus  ,  et 
operam  confumferunt ,  noua  fe  inueftigafle  putantes, 
obuenit  illis  peculiare  forte  de  ea  re  fcriptum ,  quod 
iam  omnem  materiam  exhaufit.  Vt  de  aliis  occafio- 
nibus  nihil  dicam. 

Non  quidem  ita  omnibus  deftituti  fumus  fubfi- 
diis  ,  ut  plane  nulla  eruditorum  fcripta  extent  hiftori- 
co  medico  litteraria.  Proliant  enim  Celeberr.  stollii 
Einleitmg  zur  Medicinifcben  ■  Gelartheit.  Proftat  Excel- 
lentilf.  et  de  re  litteraria  optime  meriti ,  schvlzii  Hifto- 
ria  medicinae  ,  ut  et  dodtiff  freindii  BBftoire  de  ia  Me¬ 
dicine  ,  aliaeque  huius  generis  hiftoriae.  Sed  ,  ut  ta¬ 
ceam  omnes  recenfitos  libros  partes  tantum ,  aut  po- 
•  tius  periodos  hiftoriae  compledti ,  id  tantum  monebo, 
quod  in  eis  nulla  ,  aut  faltem  pauciffima  ,  au&orucn 
fcripta  annotata  repedantur ,  cum  tamen  hoc  prae- 
primis  defideratum  fit.  Ne  autem  tam  iufto  eruditorum 
defiderio  non  aliquo  modo  fatisfieret ,  celebratifli  biblio¬ 
thecae  redis  miuerjdlis  au6lor,MART.  lipenivs,  etiam  Biblio¬ 
thecam  realem  medicam  publicae  utilitati  facrauit.  Maior 
laude  mea  eft  hic  uir :  quanto  enim  ftudio ,  quantaque 
diligentia ,  opus  ipfi  fuerit  ad  laborem  hunc  ,  quem 

ipfe  nere  Herculeum  uocat ,  omnibus  facile  primo  (fa¬ 
tim  oculorum  obtutu  patebit.  Sed  fcripta  tantum 
ufque  ad  annum  LXXX  fuperioris  feculi  edita  in  hac 
bibliotheca  reperiuntur  ,  et  nullus  huc  ufque  medico¬ 
rum  Lipenianae  bibliothecae  partem  medicam  auxit 
et  continuauit  ,  quod  tamen  aliis  partibus  ,  praepri- 
mis  iuridicae ,  a  celeberr.  ienichen  felici  omine  accidit. 
Infuper  autem  ipfe  upenivs  fatetur  :  primarium  fcopum 
non  fuijje  omnes  compilare. 

Varii  quidem  iam  ante  eum  extabant  huius  rei 
fcriptores  ,  fed  eorum  magis  adhuc  curta  fuppellex  eft, 
quam  Lipenii :  uarii  quoque  eum  fequuti  funt ,  inter 
quos  eminet  excell.  kaestner  ,  qui  lenae  ,  fuperiori 
quadragelimo  fexto  huius  feculi  anno  ,  bibliothecam 
medicam  fele&am  typographico  prelo  tradidit.  Non 
ego  quidem  is  ero  ,  qui  tantorum  uirorum  meritis 
quidquam  detrahere  uolo :  quin  potius  femper  officii 
mei  partem  in  eis  aeftimandis  et  colendis  conftitutam 
habebo.  Interim ,  faluis  tamen  eorum  meritis ,  laudi¬ 
bus  ac  honore ,  id  dicere  licebit ,  hafce  colleftiones 
teftes  e  {Te,  quod  unius  hominis  aetas  tanto  operi ,  hi¬ 
ftoriae  nimirum  litterariae  uniuerfali  confcrihendae,non 
fufficiat.  Praeprimis  cum  in  arte  noftra  tanta  fcripto- 
rum  proflet  multitudo ,  quam  fine  admiratione  confi- 
derare  uix  poflumus.  Cumque  fcientiae  eorum ,  quae 
ab  uniuerfi  huius  conditura  ad  noftra  tempora  fadla 
funt ,  quae  uniuerfali  s  hiftoriae  nomine  uenit  ,  ea¬ 
dem  fuerint  fata  :  non  iniuftum  fuit ,  quod  uarii  eru¬ 
ditorum  optarunt  et  hodie  adhuc  optant ,  ut  eadem 
felicitas  contingat  litterariae  hiftoriae  ,  quae  uniuer¬ 
fali  in  Anglia  contigit  :  ut  nimirum  plures  ad  ne¬ 
gotium  hoc  perficiendum  apti  uiri  focietate  fe  coniun- 

gerent ,  et  uniuerfalem  bibliothecam  confcribere  alla¬ 
borarent.  Societas  enim  non  moritur.  Sed  uana  ac 
irrita  in  hunc  usque  diem  fpes  manfit. 

Ne  igitur  plane  fterilis  amplisfimus  hic  eruditio¬ 
nis  campus  relinqueretur,  aliud  confilium  quidam in- 
i  ierunt.  Cum  nimirum  non  omnia  omnes  posfimus , 
unam  alteramue  tantum  fcientiae  partem  fibi  expli¬ 
candam  fumferunt :  ubi  autem  fateamur  necefle  eft , 
in  aliis  fcientiarum  generibus ,  praeprimis  in  theologia 
et  philologia  ,  plures  illi  ftudio  incubuifle  ,  e  quibus 
wolfii  Bibliothecam  hebraicam,  Fabricii  Bibliothecam  lati - 
nam  ,  eiusdemque  graecam  ,  et  schetelig  Bibliothecam 
differt  at  imum  Theologicarum ,  tantum  nominabimus :  et  fi 
in  medicina  quoque  nec  defuerint  antiquioribus  tem¬ 
poribus  ,  nec  defint  hodiernis. 

Sic  enim  femiohgka  Bibliotheca  schenk.ii  ,  scheb- 
feri  Bibliotheca  pathologico  therapeutica  ,  fiue  direbtorium 
medico  pra&icum  a  morono  antea  editum  ,  waltheri 
colleSlio  au&orum,  qui  de  morbis  fer  ipf erunt ,  borelli  item 
et  rothscholzii  chemicae  Bibliothecae ,  aliaeque  proftant : 
quae  autem  omnes  augeri  et  emendari ,  atque  ad  no- 
ftra  tempora  usque  continuari  defiderant.  Hoc  enim 
omnibus  commune  eft  huius  generis  feriptis:  partim, 
quia  quotannis  noua  in  omni  fcientiarum  genere  lu¬ 
cem  adfpiciunt ,  partim  etiam  ,  quia  femper  quaedam 
omittuntur  ,  etii  omni  cura  id  euitare  feriptor  ftu- 
det:  quae  autem  uitia  timenda  non  eflent,  fi  integra 
Societas  in  fe  fufeiperet  eiusmodi  inftituti  curam. 
Defeftus  tamen  non  adeo  frequentes  reperiuntur  in 
brvkmanni  Bibliothecis  ad  hiftoriam  naturae  pertinentibus, 
LiNNAEi  et  segvierii  Botanicis ,  et  dovglassii  Anato¬ 
mica,  Bibliothecis :  et  dubium  non  eft  ,  quin  hi  folertis- 

fimi 


VII 

fimi  ct  do&ifiimi  Viri  has  fuas  Bibliothecas  fedulo 
continuaturi  fi  nt,  et  fuppl  ementis  adau&uri. 

Vtiles  igitur  ac  felices  hi  fuccdTus  me  in  eam  fen- 
tentiam  perduxerunt ,  ut  apud  animum  meum  confti- 
tuerim,  fcripta  quae  ad  Phyfiologiam  pertinent  colli¬ 
gere,  Certa  fpe  fretus ,  non  plane  inutilem  eum  labo¬ 
rem  fore,  etfi  probe  fciam  et  cognofcam,  non  ea  me 
adhuc  gaudere  fcientiarum  copia  ,  quae  huic  propo- 
fito  ex  affe  fatisfaciendo  par  fit.  Periculum  interim 
faciam  ,  et  dofftiorum  examini  ea  quae  collegi  fubii- 
ciam  ,  quorum  emendationes  demum  aptius  illud 
efficient» 

Ne  autem  uari a  uariis  mifceantur ,  fequentibus 
methodi  legibus  ac  ordini  conformare  opus  annitar. 

I  Meritis  nimirum  eorum  laudatis  ,  qui  hiftorianx 
quar undam  Phyfiologicarum  rerum  litteris 
confignarunt ,  uniuerfales  primum  Scriptores, 
poft  autem  illos  enumerabo ,  qui  fpetiales  ap¬ 
pellantur  :  ita  ut 

IX  Ante  Omnia  illi  recenfeantut ,  qui  ex  profeflo , 
uti  loqui  fqlent ,  de  Phyfiologia  uniuerfa  fcriptis 
egerunt,  fiue  de  fola  Phyfiologia  fcripfermt, 
fiue  uniuerfae  Medicinae  fyftemata  adornan¬ 
tes  ,  aliis  huius  artis  partibus  ,  notitiam  ufus 
partium  corporis  humani  iunxerint, 

III  T  um  Liero  eorum  diligentiam  non  obliuifcar, 
qui  in  Anatomicis  fcriptis  ,  fimul  quoque  de 
corporis  partium  ufu  ad  operationes  et  aftio- 
nes ,  uitae  et  fanitatis  conferuandae ,  exfequen- 
das  neceffario ,  egerunt.  Etfi  enim  proprie 
in  Anatomicis  fcriptis  pertra&ari  ea  tantum 
debeant,  quae  ad  fitum,  locum,  figuram,  fub- 

ftan- 


ftantiam  ,  magnitudinem  partium  et  fi  milia 
pertinent,-  multi  tamen  Anatomico  Phyfiolo- 
gica  confcribere  compendia  praeoptarunt,  * 
et  faepe  iam  obferuationes  doftiffimas ,  diutur¬ 
nae  attentionis ,  experientiae  et  acrioris  iudicii 
teftes  ibidem  reperi  i  quos  tacere  et  illis  priuare 
Phyfiologiae  fautores  iniuftum  duco. 

Praemittere  hos  uniuerfales  Scriptores  illis,  qui 
tantum  de  una  alteraue  parte  fcripferunt ,  ea  de  caufa 
conftitui,  partim  quia  illorum  merita  in  hanc  fcientiae 
partem  maiora  mihi  uifa  funt  quam  horum  5  partim 
uero ,  ut  illis ,  qui  tyrones  artis  funt ,  fontes  ante  exhi¬ 
beantur,  ex  quibus  uniuerfalem  fcientiae  ideam  hauri¬ 
re  poflint ,  quam  fpecialioribus  legendis  operam  na- 
uent. 

IIII  Conuertam  me  porro  ad  eos,  qui  uel  unam 
alteramue  partem  corporis ,  tantum  phyfiolo- 
gice  confiderarunt ,  uel  aliquam  eius  a  cilionem 
figillatim  expofuerunt ,  fiue  peculiaribus  trafta- 

tibus 


♦  Non  autem  uituperandum  eft  hocce  inflitutum ,  cum  indi- 
fpenfabilis  nexus  phyfiologiae  cum  anatomia  fit.  Quo¬ 
modo  enim  quaefo  ufum  partium  exponere,  motum 
fpecificum  eiusque  gradus  determinare, caufias  actionum 
inueftigare ,  et  modum  agendi  explicare  poffumus ,  nifi 
antea  interna  externaque  dilpofitio  ,  aut  uno  uerbo  le¬ 
gitima  organica  ftruftura,  innotuerit.  Hinc  cum  expe¬ 
rientia  edoctus  fum  in  phyfiologica  Bibliotheca  plurima 
anatomicorum  fcripta  quoque  adducenda  el!e,eodem  for¬ 
te  negotio  colligi  poffe  crediderim,  Bibliothecam  Ana¬ 
tomico  phjfiologkam.  Nihil  tamen  de  hoc  propofito 
certi  promittam ,  cum  ea  quae  forte  obftarent  nondum 
fatis  animo  perpendere  potui. 


vutx 

tibus,  flue  differtationibus  id  faflum  fit.  Hos 
enim  omittere  nefas  eifet.  Praeprimis  cum 
fupra  iam  laudatus  lipenivs  in  praefati  onef^Mo- 
thecae  medicae  teftetur :  Se  in  eis,  differtationibus 
nimirum ,  faepe  plus  induflriae ,  eruditionis  et  fucci 
deprehendijfe ,  quam  in  fpiJJo  aliquo  uolumine, 

V  Denique  et  obferuationum  Scriptores  adgre- 
diar,  et  quidquid  in  illis  ad  Phyfiologiam  per¬ 
tinere  uidebitur  adducam.  Inter  quos  primum 
locum  teneant  colleftae  obferuationes  et  dis- 
quifitiones  celeberrimorvm  et  illvstrivm  , 
quae  adhuc  florent,  societ atvm  ,  quibus  tan¬ 
tum  rei  medicae  incrementum ,  tot  errorum 
emendationem  ,  tam  multarum  ad  felicitatem, 
iucunditatem  et  ufum  generis  humani  com¬ 
munem  fpe&antium  rerum  inueftigationem 
debemus. 

Et  hae  erunt  claffes ,  ad  quas  referre  omnes  Scri¬ 
ptores  annitar.  Ordines  uero  difpofiturus  Chrono- 
logiae  duftum  fequendum  effe  putaui.  Quodpro- 
pofitum  non  eo  quidem fpeftat ,  ut,  fingulis  annis, 
quae  et  qualia  lucem  adfpexerint ,  enumerentur ,  fed 
uniuerfam  potius  Phyfiologiae  hiftoriam  fecundum 
hiftoriae  medicinae  uniuerfalis  periodos,  pertradlabo., 
quae  fecundum  maxime  notabiles  mutationes ,  quae 
medicinae  acciderunt,  limitibus  circumfcribantur. 

Conftituent  igitur 

A)  primam  periodum  Hippocrates  ,  medicorum 

pater  et  princeps ,  cum  iis,  qui  eumfequutifunt, 
et  fragmentis  fcriptorum ,  quae  ante  eum  com- 
pofita  fuere.  1 

B)  Sedundae  periodi  primus  Galenus  efto  ,  quem 

ideo  nonae  periodi  ducem  elegi  ,  quod  in 
Phyfiologia  tam  multa  ab  eo  noua  profedta 
reperiuntur ,  **  fimul  autem  ea  de  caufia ,  quia 
tantam  nominum  celebritatem  et  Galenus  et 
affectae  eius  conlequuti  funt ,  quae  etiam  fama 
tam  diu  durauit  usque  dum  Galenica  meden¬ 
di  methodus  a 

C)  Chemicis  et  eorum  duce  Paracelfu  labefaflata 
ac  emendata  eft. 

£>)  Maxime  uero  Phyfiologia  mutari  et  nouis  hy- 
pothefibus  fuperftrui  coepit  a  Cartefio  et  Car- 
tefianis ,  qui  primorum  mechanicorum  nomi¬ 
ne  non  immerito  infigniuntur ,  praeprimis 

cum 

E)  Mechanica  hodierna  Phyfiologia ,  quae  a  Hoff- 

manno  et  Boerhauio  introducta  et  exculta  eft  r 
mUlta  a  Cartefianis  mutuauerit  ,>  et  tantum  fe¬ 
cundum  certiora  fundamenta  conftrudta  fit. 

F)  Stahlii  theoria  medica  aliam  iterum  periodum 

hiftoriae  incipit,  et  quidem  ultimam, quae  ad  no- 
ftra  tempora  usque  durat  y  ac  fimul  cum  recen- 

tiorum 

4—». . .  •■i.ft.,,,'  -  r--  Hii--  an  ■■■  i'  - 

**  Teftatur  hoc  Magnifi  et  Excell.  D.  D.  KIRSTENIVS ,  Pa¬ 
tronus  et  praeceptor  meus  perpetuo  uenerandus ,  in  eie~ 
gantiffimo  programmate  de  ortu  et  progrefiit  phjfiotogiae, 
Vbi :  CLAVDIVS,  inquit,  GALENVS  pofi  Hippocratem 
medicorum  facile  princeps ,  primus  quafi  fuit  *  qui  prae fer  tim 
huius  j ludii  incrementa  non  parum  prouexit .  Id  quod ,  prae¬ 
ter  alia  permulta  huius  generis  fcripta ,  inprimis  egregium  illud 
it  cedro  dignum ,  declarat  opus ,  in  quo  de  ufu  partium  magno 
indicii  acumine  egit ;  ubi ,  quantum  iamtum  in  Phyfiologia  ua~ 
luerit ,  luadentijjimo  documento  demon  fremit ,  uarioxumqm 
ta  propter  utrorum  eruditorum  elogia  fibi  promeruit# 

tiorum  Mechanicorum  methodo  perfiftit  cun- 
demque  fere  numerum  cultorum  et  fautorum 
femper  habuit. 

G)  Hinc  alii  fuere  et  adhuc  funt  ,  qui  has  fibi  tam 
aduerfas  theorias ,  Organicam  et  Mechanicam 
puta ,  conciliare  et  EdeSticorum  nomen  tueri 
annifi  funt. 

Sic  inftituta  pertradatione  primae,  fecundae  et  ter¬ 
tiae  cladis ,  Hiftoricorum  nimirum ,  Syftematicorum  et 
Anatomico  Phyfiologorum ,  me  officio  meo  fatisfacere 
poffe  credo.  Quartam  uero  Monographorum  et  dif- 
quifitorum  et  quintam  Obferuatorum  cladem ,  quan¬ 
tum  quidem  potero ,  fecundum  easdem  chronologiae 
periodos  recenfebo,  ita  tamen,  ut  haec  methodus,  quae 
in  prioribus  tribus  cladibus  ordines  difpofuit ,  in  his  po- 
fterioribus  duabus  tantum  genericam  differentiam  efficiat. 

Ordines  horum  fcriptorumlint  fequentes  ut 
x)  primo  enumerentur,qui  de  homine  in  genere, ho¬ 
minis  que  edentialibus  partibus  corpore  nimi¬ 
rum  et  anima,  placita  fua  pofteritati  reliquerunt. 
Fufius  paullo  hunc  ordinem  tradabimus.  Cum 
nihil  fane  ex  quibusuis  difciplinarum  et  fcien- 
tiarum  generibus  reperiatur ,  quod  tam  uariam 
fortunam  expertum  lit ,  quam  anima  hominis. 
Theologi  enim  pariter  ac  Medici  et  Philofophi 
illam  in  hanc  alteramue  partem  trahere  ftudu- 
erunt.  Quamobrem  operam  dabo,  hiftoriae 
animae  litterariae  medico  philofophicae  breuiter 
in  hoc  ordine  exponendae.  Praeprimis  cum 
in  definitione  animae  latere  uidetur  differentia 
inter  Mechanicos  et  Organicos. 

#)  Secundam  phalangem  conftituent  ei ,  qui  corpo- 

ris  conftitutiuas  partes,  eas  que  uel  folidas ,  uti 
funt :  cor,  cerebrum,  offa,  uifcera  omnia  etc. 
uel  fluidas ,  qualia  funt:  faliua  ,  lympha,  lac, 
femen,  fuccus  pancreaticus,  etc.  eorumque 
naturam  et  ufum  explicarunt, 
y)  Vita  et  fanitas  ,  cum,  adhuc  in  utero  materno 
latentium ,  ubi  nutritio  foetus  praeprimis  no¬ 
tanda  ,  tum  uero  propria  fua  uita  uiuentium, 
iam  confideranda  ueniet ,  ut  et  fan itatis  acci¬ 
dentia  ,  aetatem  puta,  temperamenta ,  fexum , 
et  fimilia. 

Huius  ordinis  potiorem  temperamenta  fibi  par¬ 
tem  fument ,  cum  plurima  de  illis  philofophica  et  me¬ 
dica  fcripta  proftent. 

Agmen  denique  claudent  illi,  qui  de  aftionibus 
hominis  commentati  funt  s  fiue  eae  fint  natu¬ 
rales  uti  fanguificatio  ;  nutritio  ;  fecretiones  s 
excretiones  fudoris  ,  muci ,  fanguinis  menftrui 
et  cet.  habentur :  fiue  fint  uitales ,  quae  ad  refpi- 
rationem  et  fanguinis  periodicum  motum  per¬ 
tinent:  fiue  animales ,  ab  animi  uoluntate  tan¬ 
tum  pendentes  :  fiue  denique  mixtae  fint,  ad 
quorum  numerum  deglutitio  ,  urinae  et  fe¬ 
cum  aluinarum  excretio ,  imo  maximam  par¬ 
tem  generationis  aftus,  partus  et  fimilia  refe¬ 
runtur.  *** 

Vt  uero  haec  eo  magis  innotefcant ,  fequentem 
adponere  tabulam  neceffarium  duxi. 


*  X*  Lubens  omitto  eos ,  qui  de  rebus ,  non  naturalibus  diffis, 
fcripfere ;  quia  bos  potius  ad  Diaeteticam  pertinere 
«edo. 

que  excluiiue 

Cum  uero  non  facile  omnia  haec  fimul  colligi 
queant  ,  id  potius  agam  ,  ut  pars  quaeuis  figillatim 
prodeat :  ne  nimium  longum  tempus  ante  abeat  , 
quam  me  promiflis  meis  ftare  uelle  monftrauerim. 
Simul  autem  eorum  favtorvm  nomina  adponam , 
qui  fubfidiis  quibusdam  beneuole  me  fubleuarunt  i 
gratamque  mentem  ipfis  publice  pro  hoc  fauoretefta- 
tam  faciam. 

Sufficient  haec  pro  fcopo  nobis  propofito ,  quia 
tempus  plura  hic  addere  uetat. 

Id  enim  adhuc  mihi  faciendum  effe  intelligo  , 
ut,  cuius  caufa  totam  hanc  fcriptionem  fufcepi ,  tibi 

CLARISSIME  ET  DOCTISSIME  DOMINE  MAGISTER  ,  gratlj- 

lationis  officium  exhibeam. 

Felicibus  nimirum  fub  aufpiciis  hodie  tibi  fum- 
mi  in  philofophia  honores  delati  funt,  quibus  te  iam 
diu  dignum  fui  fle ,  omnibus  ,  qui  aut  te  ,  aut  edita 
a  te  egregia  fpecimina  norunt ,  palam  elt.  Duae  enim 
illae  abs  te  profedae  differtationes ,  altera  de  Transmi¬ 
gratione  animarum  ,  altera  uero  de  Origine  mali  ex  legibus 
felicitatis  non  deriuanda  ,  de  tva  praeclara  eruditione, 
diuturna  diligentia  tibi  adquifita,  fatis  teftantur.  Prior 
enim  egregie  monftrat  ,  te  illam  philofophiae  par¬ 
tem  ,  quae  plurimis  difficultatibus  prae  aliis  circum- 
uallata  eft  atque  abfcondita  ,  Pfychologiam  puta ,  in¬ 
time  noffe ,  nec  tvam  de  ea  cognitionem  mediocrem 
tantum  efle.  Pofterior  autem  teftimonium perhibet, 
te  ,  qui  potiflimum  ftudia  tva  fandiori  dodrinae  fa- 
cra  elfe  uoluifti ,  de  addifcenda  naturali  de  deo  fcien- 
tia  femper  cogitaffe.  Bene  infuper  cognitum  te  ha¬ 
bere  atque  perfpedum ,  Theologo  maximam  officii 

par- 

partem  in  emendando  malo  ,  bonoque  promonendo, 
politam  efle.  Quis  igitur  non  fumma  laude  dignum 
ede  iudicet  illud  tvvm  confilium  ,  quo  in  originem  mali 
inquirere  conftituifti ,  quam  laudem  etiam ,  huic  cum 
latisfecifti  propolito  ,  confequutus  es. 

Non  minorem  tamen  honorem  atque  gloriam 
tibi  comparafti ,  cum  e  publica  cathedra  eas  diflerta- 
tiones  defenderes  :■  omnium  enim  expe&ationem , 
quae  tamen  de  te  non  nili  magna  efle  poterat ,  exple- 
uifti ,  quid  quod  eam  fuperafti  :  cuius  rei  recorda¬ 
tio  mihi  nunquam  non  maxime  iucunda  erit ,  prae- 
primis  cum,  quae  tva  eft  erga  me  amicitia,  utraque 
uicemaihi  licuit  opponentium  numero  interefie. 

Gaudeo  quidem  de  hae  laude  Tva  ,  noli  autem 
credere ,  me  eam  mirari.  Non  enim  mirum  eft  ,  cum 
eo  PATRE,  te  genitum  efle  conftet ,  qui  tanta  eru¬ 
ditione  ,  tantisque  meritis  confpicuus  eft,  atque  illu- 
ftris  ,  quem  nunquam  nili  fumma  cum  animi  re¬ 
ligione  et  obferuantia  nomino  ,  cuique  tanquam 
svmmo  viro  me  placuifle  primae  laudi  mihi  duco', 
lure  me  ipfi  placuifle  gloriari  pofliim  ,  cum  tot  tan¬ 
taque  ILLVSTRIS  huius  viri  erga  me  patrocinii  pro- 
ftent  monumenta  ,  quae  fi  enumerare  tantum  anni¬ 
terer  ,  diem  confumerem  :  etfi  lubens  profiteor,  nul¬ 
lis  meritis  meis ,  fed  tantum  beneuolentiae  ac  huma¬ 
nitati  ,  quae  ipsi  propria  eft  ,  hunc  fummum  erga 
me  fauorcm  tribuendum  efle. 

Concedat  DIVINVM  NVMEN  tibi  ,  sva vis¬ 
sime  AC  DILECTISSIME  AMICE  ,  OPTIMO  HOC  PAREN¬ 
TE  per  multorum  adhuc  annorum  fpatium  frui ,  tvam- 
que  fimul  patriam  diu  adhuc  fub  tutela  ei vs ,  cvi  regi¬ 
minis 

minis  pars,  a  SERENISSIMO  AC  POTENTISSIMO 
patriae  tvae  PATRE  demandata  eft ,  i  uftitiae  ac  felicita¬ 
tis  bonis  gaudere ,  clementiffime  patiatur.  Sic  falua , 
fic  folpes  femper  manebit  illvstris  panzeri  vniversa 
familia  ,  quam  femper  uenerabor. 

Tv  autem ,  amice  ,  tv  paternarum  uirtutum 
imago ,  perge  per  DEI  T.  O.  M.  gratiam  tvas  res  feli¬ 
citer  agere  :  fint  tibi  hi  philofophici  honores  fummi , 
bafis  tantum  ,  cui  multo  maiores  fuperftruantur. 
Semper  ego  te  ,  quod  intime  nofti ,  ex  intimo  cor¬ 
dis  affe&u  amaui  :  uirtutis  enim  amor  ,  ut  te  ama¬ 
rem  ,  femper  fuafit  caue  igitur  unquam  dubites  de 
mea  erga  te  obferuantia  et  amicitiae  cultu.  -*QJ 
quam  dulce  id  mihi  eft  ,  me  certum  atque  perfua- 
fum  efle  pofie  ,  tibi  femper  intimioris  noftrae  amici¬ 
tiae  uinculum  facrum  futurum,  TEque  huius  amicitiae 
leges  fandas  femper  fore  habiturum.  Vale. 


